Цо къаьстина нохчийн цIе шен къамелехь ца яьккхинехь а, амма цхьа могIа оьрсийн маттахь яздечу Германерчу хаамийн гIирсаша нохчех лаьцна аьлча санна даржийна и дешнаш. Бакъдолчехь, Германехь а, кхечу Европерчу пачхьалкхашкахь а Шемара я Иракъерчу тIемашкахь дакъа а лаьцна, юхабирзина иттанаш нохчийн къомах тIемалой бу. Амма бу иштта оцу тIамера юхабирзина суьйли а, гIалгIай а, гIебартой а, кхин долчу Къилбаседа Кавказерчу къаьмнийн векалш а.